V. ПРЕГЛЕД ОДРЕДАБА КОЈЕ СЕ МЕЊАЈУ И ДОПУЊУЈУ

Члан 3.

Поједини изрази употребљени у овом закону имају следеће значење:

1) под „имовином” се подразумевају одузете покретне и непокретне ствари, као и одузета предузећа;

2) под „подржављеном имовином” подразумева се имовина која је на основу прописа из члана 2. овог закона одузета и пренесена у општенародну, државну, друштвену или задружну својину;

3) под „актом о подржављењу” подразумева се правни акт који је имао непосредно дејство, као што је пресуда, одлука, решење и други правни акт државног, односно другог надлежног органа, којим је извршено подржављење имовине;

4) под појмом „Агенција” подразумева се Агенцијаза реституцију која јеоснована чланом 51. овог закона;

5) под појмом „захтев за враћање одузете имовине, односно обештећење” (у даљем тексту: захтев) подразумева се захтев који, на основу расписаног јавног позива, лице овлашћено овим законом подноси Агенцији;

6) под појмом „право на враћање имовине или обештећење” подразумева се право које надлежни орган, у складу са овим законом, утврђује подносиоцу захтева;

7) под појмом „предмет обештећења” подразумева се одузета имовина наведена у захтеву, а за коју је надлежни орган, у складу са условима прописаним овим законом, утврдио право на обештећење;

8) под појмом „основица обештећења” подразумева се укупна вредност предмета обештећења утврђена од стране надлежног органа, у складу са овим законом;

9) под појмом „обештећење” подразумева се износ средстава утврђен у складу са овим законом, који ће на основу ПРАВНОСНАЖНИХ решења о обештећењу, у форми државних обвезница и новца, добити корисник обештећења;

10) под појмом „бивши власник” подразумева се физичко или правно лице које је било власник одузетеимовине у моменту подржављења;

11) под појмом „подносилац захтева” подразумева се лице које је Агенцији поднело захтев, на основу расписаног јавног позива од стране Агенције;

12) под „корисником враћене имовине или обештећења” (у даљем тексту: корисник) подразумева се лице коме се враћа имовина, односно утврђује право на обештећење, у складу са овим законом;

13) под појмом „неизграђено грађевинско земљиште” подразумева се земљиште на коме нису изграђени објекти, на коме су изграђени објекти супротно закону и земљиште на коме су изграђени само објекти привременог карактера;

14) појмови: објекат, грађење, реконструкција, доградња, адаптација и санација, и други грађевински појмови тумаче се и примењују у складу са прописима који уређују изградњу објеката.

Члан 30.

Обештећење се врши у виду државних обвезница Републике Србије и у новцу за исплату аконтације обештећења КАО И ЗА ОБЕШТЕЋЕЊА КОЈА НЕ ПРЕЛАЗЕ ИЗНОС ОД 1.000,00 ЕВРА ПО ПОДНОСИОЦУ ЗАХТЕВА.

~~Укупан износ обештећења из става 1. овог члана не сме да угрози макроекономску стабилност и привредни раст Републике Србије, те се за ове намене опредељује износ од две милијарде евра, увећан за збир припадајућих камата за све кориснике обештећења, обрачунатих по каматној стопи од 2% годишње, за период од 30. јунa 2020. године до рокова доспећа утврђених овим законом.~~

ОБЕШТЕЋЕЊЕ У ВИДУ ДРЖАВНИХ ОБВЕЗНИЦА РЕПУБЛИКЕ СРБИЈЕ ВРШИ СЕ ЕМИТОВАЊЕМ ОБВЕЗНИЦА, ЈЕДНОМ ГОДИШЊЕ ЗА ИЗНОС ОБЕШТЕЋЕЊА КОЈИ УТВРЂУЈЕ АГЕНЦИЈА НА ОСНОВУ ДОНЕТИХ РЕШЕЊА О ОБЕШТЕЋЕЊУ КОЈА СУ ПОСТАЛА ПРАВНОСНАЖНА ДО 30. ЈУНА ТЕКУЋЕ ГОДИНЕ.

УКУПАН ИЗНОС ОБЕШТЕЋЕЊА ИЗ СТАВА 1. ОВОГ ЧЛАНА НЕ СМЕ ДА УГРОЗИ МАКРОЕКОНОМСКУ СТАБИЛНОСТ И ПРИВРЕДНИ РАСТ РЕПУБЛИКЕ СРБИЈЕ, ТЕ СЕ ЗА ОВЕ НАМЕНЕ ОПРЕДЕЉУЈЕ ИЗНОС ОД ДВЕ МИЛИЈАРДЕ ЕВРА, УВЕЋАН ЗА ЗБИР ПРИПАДАЈУЋИХ КАМАТА ЗА СВЕ КОРИСНИКЕ ОБЕШТЕЋЕЊА, ОБРАЧУНАТИХ ПО КАМАТНОЈ СТОПИ ОД 2% ГОДИШЊЕ НА ПРЕОСТАЛИ ИЗНОС ОБЕШТЕЋЕЊА И ТО ОД ДАНА ПРАВНОСНАЖНОСТИ РЕШЕЊА О ОБЕШТЕЋЕЊУ ДО КОНАЧНЕ ИСПЛАТЕ.

ПОД ПРЕОСТАЛИМ ИЗНОСОМ ОБЕШТЕЋЕЊА ИЗ ПРЕТХОДНОГ СТАВА ПОДРАЗУМЕВА СЕ ИЗНОС ОБЕШТЕЋЕЊА УМАЊЕН ЗА СВАКУ ИСПЛАЋЕНУ РАТУ ОБЕШТЕЋЕЊА УКЉУЧУЈУЋИ И АКОНТАЦИЈУ.

ЗА КОРИСНИКЕ РЕСТИТУЦИЈЕ КОЈИМА ПО ОСНОВУ ПРАВНОСНАЖНОГ РЕШЕЊА О ОБЕШТЕЋЕЊУ ПРИПАДА ОБЕШТЕЋЕЊЕ КОЈЕ НЕ ПРЕЛАЗИ ИЗНОС ОД 1.000,00 ЕВРА, ПО КОРИСНИКУ ОБЕШТЕЋЕЊА, НЕ РАЧУНАЈУЋИ ПРИПАДАЈУЋУ КАМАТУ, ОБЕШТЕЋЕЊЕ СЕ ВРШИ ИСКЉУЧИВО У НОВЦУ, ИСПЛАТОМ ЦЕЛОКУПНОГ ИЗНОСА, И ТО 31. МАРТА НАРЕДНЕ ГОДИНЕ У ОДНОСУ НА ГОДИНУ У КОЈОЈ ЈЕ АКТ ВЛАДЕ ИЗ ЧЛАНА 35. СТАВ 4. ОВОГ ЗАКОНА СТУПИО НА СНАГУ, У ДИНАРСКОЈ ПРОТИВВРЕДНОСТИ ПО ЗВАНИЧНОМ СРЕДЊЕМ КУРСУ НАРОДНЕ БАНКЕ СРБИЈЕ.

Члан 31.

Износ обештећења утврђује се у еврима, тако што се основица обештећења помножи коефицијентом који се добија када се стави у однос износ од две милијарде евра и износ укупног збира основица обештећења утврђених решењима о праву на обештећење увећаног за процену неутврђених основица из става 5. овог члана. Коефицијент се изражава са две децимале.

Ради спровођења одредаба члана 30. овог закона, Влада ће, на предлог министарства надлежног за послове финансија, утврдити коефицијент из става 1. овог члана, у року од ~~осам година~~ ДЕВЕТ ГОДИНА од дана објављивања јавног позива из члана 42. став 1. овог закона.

По одредбама овог закона може се остварити укупно обештећење по основу одузете имовине једног бившег власника, по свим основима из члана 1. овог закона, које, у општем интересу, не може прећи износ од 500.000 евра.

У случају кад један законски наследник по одредбама овог закона остварује право по основу одузете имовине од више бивших власника, обештећење том наследнику по основу свих бивших власника, у оквиру њиховог законског максимума, у општем интересу, не може прећи износ од 500.000 евра.

Ако у року од ~~осам година~~ ДЕВЕТ ГОДИНА од дана објављивања јавног позива из члана 42. став 1. овог закона, нису донета сва решења о праву на обештећење, неутврђене основице процениће Агенција за потребе утврђивања коефицијента из става 1. овог члана.

Члан 35.

~~Ради регулисања јавног дуга који настаје по основу обештећења из члана 30. овог закона, Република Србија ће емитовати обвезнице које гласе на евро.~~

РАДИ РЕГУЛИСАЊА ОБАВЕЗЕ РЕПУБЛИКЕ СРБИЈЕ КОЈА НАСТАЈЕ ПО ОСНОВУ ОБЕШТЕЋЕЊА ИЗ ЧЛАНА 30. ОВОГ ЗАКОНА, РЕПУБЛИКА СРБИЈА ЋЕ ЕМИТОВАТИ ОБВЕЗНИЦЕ ДЕНОМИНОВАНЕ У ЕВРИМА.

Обвезнице из става 1. овог члана емитују се у нематеријалном облику, без купона, појединачно за сваку годину, и региструју код Централног регистра, депоа и клиринга хартија од вредности (у даљем тексту: Централни регистар).

Обвезнице из става 1. овог члана гласе на име и преносиве су, а исплаћују се у еврима.

~~Основне елементе обвезница, износ емисије, као и услове дистрибуције и наплате обвезница, уредиће Влада, на предлог министарства надлежног за послове финансија, најкасније до 30. јуна 2020. године.~~

~~Обвезнице доспевају у року од 12 година и исплаћују се у годишњим ратама почев од 15. децембра 2021. године, осим обвезница за лица која су на дан ступања на снагу овог закона старија од 70 година, које доспевају у року од пет година, односно лица која коју су на дан ступања на снагу овог закона старија од 65 година, које доспевају у року од 10 година.~~

~~У случају када је решење о обештећењу постало правноснажно после доспећа прве годишње рате обвезница у 2021. години, кориснику ће се исплатити доспеле годишње рате обвезница са припадајућом каматом.~~

ОСНОВНЕ ЕЛЕМЕНТЕ ОБВЕЗНИЦА, УТВРДИЋЕ ВЛАДА ОДЛУКОМ О ЕМИСИЈИ, НА ПРЕДЛОГ МИНИСТАРСТВА НАДЛЕЖНОГ ЗА ПОСЛОВЕ ФИНАНСИЈА, ДО 30. СЕПТЕМБРА ТЕКУЋЕ ГОДИНЕ, А НА ОСНОВУ СВИХ РЕШЕЊА О ОБЕШТЕЋЕЊУ КОЈА СУ ПОСТАЛА ПРАВНОСНАЖНА ОД 1. ЈУЛА ПРЕТХОДНЕ ГОДИНЕ ЗАКЉУЧНО СА 30. ЈУНОМ ТЕКУЋЕ ГОДИНЕ.

ОБВЕЗНИЦЕ ДОСПЕВАЈУ ГОДИШЊЕ, У СКЛАДУ СА УСЛОВИМА ЕМИСИЈЕ УТВРЂЕНИМ ОДЛУКОМ ВЛАДЕ ИЗ СТАВА 4. ОВОГ ЧЛАНА, СА ПРВОМ ИСПЛАТОМ 15. ЈАНУАРА НАРЕДНЕ ГОДИНЕ У ОДНОСУ НА ГОДИНУ КАДА ЈЕ ИСПЛАЋЕНА АКОНТАЦИЈА, И ИСПЛАЋУЈУ СЕ У РОКУ ОД 12 ГОДИНА ОД ДАТУМА ЕМИСИЈЕ, ОСИМ ОБВЕЗНИЦА ЗА ЛИЦА КОЈА СУ НА ДАН СТУПАЊА НА СНАГУ ОВОГ ЗАКОНА СТАРИЈА ОД 70 ГОДИНА, КОЈЕ СЕ ИСПЛАЋУЈУ У РОКУ ОД 5 ГОДИНА**,** ОДНОСНО ЛИЦА КОЈА СУ НА ДАН СТУПАЊА НА СНАГУ ОВОГ ЗАКОНА СТАРИЈА ОД 65 ГОДИНА, КОЈЕ СЕ ИСПЛАЋУЈУ У РОКУ ОД 10 ГОДИНА.

ИЗНОС ОБВЕЗНИЦА ИСКАЗУЈЕ СЕ У ЦЕЛОМ БРОЈУ. ОБВЕЗНИЦЕ СЕ ЕМИТУЈУ У НЕМАТЕРИЈАЛНОМ ОБЛИКУ.

Промет обвезница емитованих у складу са овим законом је слободан.

Промет и поседовање обвезница емитованих у складу са овим законом ослобођено је сваке врсте пореза.

Обвезнице из овог члана могу се куповати и продавати на берзи.

Члан 37.

Република Србија ПРЕКО МИНИСТАРСТВА НАДЛЕЖНОГ ЗА ПОСЛОВЕ ФИНАНСИЈА ће исплатити бесповратно аконтацију обештећења у новцу бившем власнику, на основу правноснажног решења о утврђивању износа обештећења, у износу од 10% од утврђеног износа обештећења по свим основима бившег власника.

У случају кад уместо бившег власника право из става 1. овог члана остварују његови законски наследници, износ аконтације дели се на законске наследнике сагласно њиховим утврђеним уделима.

Износ аконтације из става 1. овог члана не може бити већи од 10.000 евра по бившем власнику по свим основима.

За износ ~~исплаћене~~ аконтације из става 1. овог члана умањиће се обештећење у виду обвезница.

~~Аконтација обештећења по одредбама овог закона утврђује се и исплаћује почев од 31. марта 2020. године.~~

АКОНТАЦИЈА ОБЕШТЕЋЕЊА НА ОСНОВУ ПРАВОСНАЖНИХ РЕШЕЊА О ОБЕШТЕЋЕЊУ ПО ОДРЕДБАМА ОВОГ ЗАКОНА ИСПЛАЋУЈЕ СЕ КОРИСНИЦИМА ОБЕШТЕЋЕЊА 31. МАРТА НАРЕДНЕ ГОДИНЕ У ОДНОСУ НА ГОДИНУ У КОЈОЈ ЈЕ АКТ ВЛАДЕ ИЗ ЧЛАНА 35. СТАВ 4. ОВОГ ЗАКОНА СТУПИО НА СНАГУ, У ДИНАРСКОЈ ПРОТИВВРЕДНОСТИ ПО ЗВАНИЧНОМ СРЕДЊЕМ КУРСУ НАРОДНЕ БАНКЕ СРБИЈЕ.

Члан 49.

На основу правноснажног решења о враћању имовине власник има право да упише својину на предметној непокретности.

На основу правноснажног решења о враћању имовине чији је обвезник враћања друштво капитала или задруга у поступку стечаја, односно ликвидације, бивши власник има право да захтева излучење из стечајне, односно ликвидационе масе стечајног, односно ликвидационог дужника.

~~На основу извршног решења којим се одређује обештећење, орган или организација надлежна за предају државних обвезница, односно потврде о њиховом издавању, предаће обвезнице кориснику, односно корисницима.~~

~~Решење из става 3. овог члана сматра се извршеним уписом власништва корисника на обвезницама~~~~у Централни регистар.~~

ПРАВНОСНАЖНО РЕШЕЊЕ КОЈИМ СЕ ОДРЕЂУЈЕ ОБЕШТЕЋЕЊЕ СМАТРА СЕ ИЗВРШЕНИМ ИСПЛАТОМ НОВЧАНОГ ИЗНОСА ИЗ ЧЛАНА 30. СТАВ. 5. ОВОГ ЗАКОНА, УПИСОМ ОБВЕЗНИЦА НА РАЧУН ХАРТИЈА ОД ВРЕДНОСТИ У ЦЕНТРАЛНОМ РЕГИСТРУ И ИСПЛАТОМ АКОНТАЦИЈЕ.